**Ո Ր Ո Շ ՈՒ Մ**

(գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում

ներառելու մասին)

ք. Երևան 02.02.2024թ.

ՀՀ քաղաքաշինության կոմիտեի գլխավոր քարտուղար Արամ Մկրտչյանս, ուսումնասիրելով ՀՀՔԿ-ՀԲՄԱՇՁԲ-23/13 ծածկագրով գնման ընթացակարգի (այսուհետ՝ Ընթացակարգ) փաստաթղթային փաթեթը, ինչպես նաև ՊՐՈ ՇԻՆ և «Բիլդինգ կապիտալ» ՍՊ ընկերությունների կոնսորցիումի (այսուհետ նաև՝ Կոնսորցիում) վերաբերյալ Գնումների գործընթացին մասնակցելու իրավունք չունեցող մասնակիցների ցուցակում գնումների գործընթացին մասնակցող անձանց ներառման հարցերը քննող հանձնաժողովի 2024 թվականի փետրվարի 1-ի նիստի արդյունքներով կազմված N 1 արձանագրության առաջարկությունը՝

**Պ Ա Ր Զ Ե Ց Ի**

1. ՀՀ Կոտայքի մարզի Զովունի բնակավայրի միջնակարգ դպրոցի կառուցման աշխատանքների ձեռքբերման նպատակով ՀՀ քաղաքաշինության կոմիտեի կողմից 2023 թվականի դեկտեմբերի 2-ին կազմակերպվել է Ընթացակարգը:
2. Ընթացակարգին մասնակցության հայտ է ներկայացրել Կոնսորցիումը:
3. Գնահատող հանձնաժողովը (այսուհետ՝ Հանձնաժողով) Կոնսորցիումի հայտում արձանագրել է անհամապատասխանություններ, ինչի մասին 2024 թվականի հունվարի 16-ին կազմվել է N 2-3 արձանագրությունը։
4. Կոնսորցիումը օրենսդրությամբ սահմանված կարգով ծանուցվել է հայտում տեղ գտած անհամապատասխանությունների մասին, նրան տրվել է դրանք շտկելու հնարավորություն, սակայն Կոնսորցիումի կողմից ներկայացված շտկումները ոչ ամբողջությամբ են համապատասխանել հրավերի պահանջներին, ինչը հանդիսանում է ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի (այսուհետ՝ Կարգ) 32-րդ կետի 19-րդ ենթակետի պահանջների և Ընթացակարգի հրավերի 8.14-րդ կետով սահմանված պայմանի խախտում:

Մասնավորապես Հանձնաժողովի կողմից արձանագրվել է, որ Կոնսորցիումի կողմից հայտով ներկայացված մի շարք սարքավորումների տեխնիկական բնութագրերը չեն համապատասխանում հրավերի պահանջներին:

1. Հիմք ընդունելով վերը նշված փաստերը, ինչպես նաև Կարգի 42-րդ կետը՝ Հանձնաժողովը 2024 թվականի հունվարի 22-ին որոշում է կայացրել Կոնսորցիումի հայտն անբավարար գնահատելու և մերժելու, ինպպես նաև «Գնումների մասին» օրենքի 37-րդ հոդվածի 1-ին մասի 1-րդ կետի հիման վրա Ընթացակարգը չկայացած հայտարարելու մասին, ինչի վերաբերյալ կազմվել է N 2-4 արձանագրությունը:
2. Ընթացակարգը չկայացած հայտարարելու մասին հայտարարությունը 2024 թվականի հունվարի 23-ին հրապարակվել է տեղեկագրում:

Այսպիսով Կոնսորցիումի կողմից խախտվել են Ընթացակարգի շրջանակներում ստանձնած պարտավորությունները, ինչը հանգեցրել է Ընթացակարգին նրա հետագա մասնակցության դադարեցմանը:

Հիմք ընդունելով վերոգրյալը և ղեկավարվելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ և 2-րդ մասով՝

**ՈՐՈՇԵՑԻ**

1. Կոնսորցիումի մասնակից ՊՐՈ ՇԻՆ ՍՊ ընկերությանը (ՀՎՀՀ՝ 02261135, հասցե՝ ք․ Երևան, Հրաչյա Քոչար փ․2/1) և «Բիլդինգ կապիտալ» ընկերությանը (ՀՎՀՀ՝ 00144692, հասցե՝ ք․Երևան, Աջափնյակ Գ-1 թաղամաս, 41/25) ներառել գնումների գործընթացին մասնակցելու իրավունք չունեցող մասնակիցների ցուցակում,
2. Կոնսորցիումի մասնակից ՊՐՈ ՇԻՆ և «Բիլդինգ կապիտալ» ՍՊ ընկերությունների կողմից հայտի ապահովման գումարի վճարման դեպքում սույն որոշման 1-ին կետը կճանաչվի ուժը կորցրած,
3. Սույն որոշման օրինակն ուղարկել Կոնսորցիումի մասնակից ընկերություններին և ՀՀ ֆինանսների նախարարություն,
4. Որոշումը կարող է բողոքարկվել Երևան քաղաքի առաջին ատյանի ընդհանուր իրավասության դատարան՝ այն ստանալու օրվանից երեսուն օրվա ընթացքում։

